— 120 — 



Il porte tout à la taverne 



Et puis quant il a bien beu 



Et mengé quant qu'il a peu 



Il se rent à lostel tout yvre 



Tout effronté comme une guyvre, 



Lors sa pouvre femme est batue 



Et traynée et abatue ; 



Il ny a rien qu'il ne triboille ; • 



S'il y a pot au feu qui boille 



Il fiert (1) du pié sans plus atendre 



Et met pot et potée en cendre; 



Il tourmente femme et enfans. 



Je pry S. Julien du Mans 



Qu'à telz maris puissil meschoir (2) 



Quar plus grant mal ne peut eschoir 



A une bonne prude femme 



Que prendre mari de tel lame. 



Si en ayl a ma cuydance (3) 



Cent mil ou royaume de France 



De telz meschans maris estoux (4) 



Dont la char soit livrée aux loups. 



Et est vray qu'on voit en maints lieux 



Maintes femmes qui saront mieux 



Gouverner hostel et famille, 



Ou soit aux champs ou à la ville, 



Que leurs maris, de la moitié. 



Ceci est pure vérité. 



Mais parlon oultre sans flater, 



Pour la matière dilater, 



(1) Il frappe. 



(1i II puisse arriver malheur. 



(3) Il y en a, selon moi. 



(4) Furieux, insensés. 



